ΣΥΜΦΩΝΙΑ υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Μαλαισίας σχετικά με το εμπόριο προϊόντων κλωστοϋφαντουργίας

Επιστολή αριθ. 1

Κύριε,

1. Έχω την τιμή να αναφερθώ στις διαβουλεύσεις που πραγματοποιήθηκαν στις 7 και 8 Νοεμβρίου 1991 μεταξύ των αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας και της Μαλαισίας που μονογραφήθηκε στις 28 Ιουνίου 1986 και εφαρμόζεται από την 1η Ιανουαρίου 1987.

2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 και το Πρωτόκολλο ΣΤ της προαναφερθείσας συμφωνίας ώστε να παραταθεί η περίοδος εφαρμογής όλων των διατάξεων της συμφωνίας για ένα ακόμη έτος, δηλαδή έως τις 31 Δεκεμβρίου 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ και το πρωτόκολλο Ε της συμφωνίας, όσον αφορά τα ποσοτικά όρια των εξαγωγών από τη Μαλαισία προς την Κοινότητα των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ και το πρωτόκολλο Ε επισυνάπτονται στην παρούσα επιστολή (προσαρτήματα 1 και 2).

3. Τα μέρη συμφωνούν, επίσης, ότι, όσον αφορά το άρθρο 14 παράγραφος 3 της συμφωνίας, το ποσοστό των διαπεριφερειακών μεταβιβάσεων για το έτος 1992 πρέπει να καθορισθεί σε 40 %.

Εννοείται ότι έαν η εφαρμογή του προαναφερθέντος ποσοστού δημιουργήσει σοβαρές δυσκολίες, μετά από σημαντικές μεταβολές των όρων του εμπορίου, σε ορισμένες περιοχές της Κοινότητας, αμφότερα τα μέρη θα προβούν, χωρίς καθυστέρηση, στη διεξαγωγή διαβουλεύσεων με σκοπό την επανεξέταση της κατάστασης.

4. Αμφότερα τα μέρη είναι σύμφωνα, ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992.

5. Θα σας ήμουν υπόχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας.

6. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου.

Για το Συμβούλιο των

Ευρωπαϊκών Κοινοτήτων

Προσάρτημα 1

ΠΑΡΑΡΤΗΜΑ ΙΙ

(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)

>ΘΕΣΗ ΠΗΝΑΚΑ>

Σημείωση: Οι αριθμοί εντός παρενθέσεων παραπέμπουν στις υποσημειώσεις του παραρτήματος ΙΙ της συμφωνίας για τη σχετική αντίστοιχη κατηγορία.

Προσάρτημα 2

ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Ε

(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)

>ΘΕΣΗ ΠΗΝΑΚΑ>

Επιστολή αριθ. 2

Κύριε,

Έχω την τιμή να σας γνωστοποιήσω τη λήψη της επιστολής σας με ημερομηνία 8 Νοεμβρίου 1991, στην οποία αναφέρονται τα εξής:

«1. Έχω την τιμή να αναφερθώ στις διαβουλεύσεις που πραγματοποιήθηκαν στις 7 και 8 Νοεμβρίου 1991 μεταξύ των αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας και της Μαλαισίας που μονογραφήθηκε στις 28 Ιουνίου 1986 και εφαρμόζεται από την 1η Ιανουαρίου 1987.

2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 και το πρωτόκολλο ΣΤ της προαναφερθείσας συμφωνίας ώστε να παραταθεί η περίοδος εφαρμογής όλων των διατάξεων της συμφωνίας για ένα ακόμη έτος, δηλαδή έως τις 31 Δεκεμβρίου 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ και το πρωτόκολλο Ε της συμφωνίας, όσον αφορά τα ποσοτικά όρια των εξαγωγών από τη Μαλαισία προς την Κοινότητα των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ και το πρωτόκολλο Ε επισυνάπτονται στην παρούσα επιστολή (προσαρτήματα 1 και 2).

3. Τα μέρη συμφωνούν επίσης, ότι, όσον αφορά το άρθρο 14 παράγραφος 3 της συμφωνίας, το ποσοστό των διαπεριφερειακών μεταβιβάσεων για το έτος 1992 πρέπει να καθορισθεί σε 40 %.

Εννοείται ότι εάν η εφαρμογή του προαναφερθέντος ποσοστού δημιουργήσει σοβαρές δυσκολίες, μετά από σημαντικές μεταβολές των όρων του εμπορίου, σε ορισμένες περιοχές της Κοινότητας, αμφότερα τα μέρη θα προβούν, χωρίς καθυστέρηση, στη διεξαγωγή διαβουλεύσεων με σκοπό την επανεξέταση της κατάσταση.

4. Αμφότερα τα μέρη είναι σύμφωνα, ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992.

5. Θα σας ήμουν υπόχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας.»

Έχω την τιμή να επιβεβαιώσω, ότι η κυβέρνησή μου είναι σύμφωνη με το περιεχόμενο της επιστολής σας.

Παρακαλώ δεχθείτε, κύριε, τη διαβεβαίωση της βαθύτατης εκτίμησής μου.

Για την κυβέρνηση της Μαλαισίας

Προσάρτημα 1

"ΠΑΡΑΡΤΗΜΑ ΙΙ

(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)

>ΘΕΣΗ ΠΗΝΑΚΑ>

Σημείωση: Οι αριθμοί εντός παρενθέσεων παραπέμπουν στις υποσημειώσεις του παραρτήματος ΙΙ της συμφωνίας για τη σχετική αντίστοιχη κατηγορία."

Προσάρτημα 2

"ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Ε

(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)

>ΘΕΣΗ ΠΗΝΑΚΑ>

Ανταλλαγή διακοινώσεων

Η Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αποστολή της Μαλαισίας στις Ευρωπαϊκές Κοινότητες και έχει την τιμή να αναφερθεί στη συμφωνία για τα προϊόντα κλωστοϋφαντουργίας μεταξύ της Μαλαισίας και της Κοινότητας, που μονογραφήθηκε στις 28 Ιουνίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 8 Νοεμβρίου 1991.

Η Γενική Διεύθυνση επιθυμεί να επιβεβαίωσει στην Αποστολή της Μαλαισίας ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η Κοινότητα είναι έτοιμη για την de facto εφαρμογή των διατάξεων της συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό την προϋπόθεση ότι θα ειδοποιήσουν σχετικά 120 ημέρες νωρίτερα.

Η Γενική Διεύθυνση Εξωτερικών Σχέσεων θα ήταν ευγνώμων, εάν η Αποστολή της Μαλαισίας επιβεβαιώσει ότι είναι σύμφωνη με τα προαναφερθέντα.

Η Γενική Διεύθυνση Εξωτερικών Σχέσεων δράττεται της παρούσας ευκαιρίας για να διαβεβαιώσει εκ νέου την Αποστολή της Μαλαισίας στις Ευρωπαϊκές Κοινότητες για τη βαθύτατη εκτίμησή της.

Ανταλλαγή διακοινώσεων

Η Αποστολή της Μαλαισίας στις Ευρωπαϊκές Κοινότητες υποβάλλει τα σέβη της στη Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων και έχει την τιμή να αναφερθεί στη συμφωνία για τα προϊόντα κλωστοϋφαντουργίας, που αποτέλεσε αντικείμενο διαπραγματεύσεων μεταξύ της Μαλαισίας και της Κοινότητας, μονογραφήθηκε στις 28 Ιουνίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 8 Νοεμβρίου 1991.

Η Αποστολή επιθυμεί να πληροφορήσει τη Γενική Διεύθυνση ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η κυβέρνηση της Μαλαισίας είναι έτοιμη για την de facto εφαρμογή των διατάξεων της παραταθείσας συμφωνίας από την 1η Ιανουαρίου 1992, εφόσον η Κοινότητα είναι διατεθειμένη γι' αυτό. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό τον όρο ότι θα ειδοποιήσουν σχετικά 120 ημέρες νωρίτερα.

Η Αποστολή της Μαλαισίας στις Ευρωπαϊκές Κοινότητες δράττεται της παρούσας ευκαιρίας για να διαβεβαιώσει εκ νέου τη Γενική Διεύθυνση Εξωτερικών Σχέσεων για τη βαθύτατη εκτίμησή της.